title: 2013/645/UE: Decizia Băncii Centrale Europene din 26 septembrie 2013 privind măsuri suplimentare legate de operațiunile de refinanțare din Eurosistem și eligibilitatea colateralului (BCE/2013/35)

text:
               12.11.2013

               RO

               Jurnalul Oficial al Uniunii Europene

               L 301/6

         DECIZIA BĂNCII CENTRALE EUROPENE
   din 26 septembrie 2013
   privind măsuri suplimentare legate de operațiunile de refinanțare din Eurosistem și eligibilitatea colateralului
   (BCE/2013/35)
   (2013/645/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță și articolele 12.1, 14.3 și 18.2,
   având în vedere Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1) și Decizia BCE/2013/6 din 20 martie 2013 privind regulile aplicabile utilizării drept colateral pentru operațiunile de politică monetară din Eurosistem a obligațiunilor bancare neacoperite utilizate în scopuri proprii și garantate de stat (2),
   întrucât:

               (1)

               În temeiul articolului 18.1 din Statutul Sistemului European al Băncilor Centrale și al Băncii Centrale Europene, Banca Centrală Europeană (BCE) și băncile centrale naționale ale statelor membre a căror monedă este euro (denumite în continuare „BCN”) pot desfășura operațiuni de creditare cu instituțiile de credit și cu alți participanți pe piață pe baza unor garanții corespunzătoare. Condițiile standard în care BCE și BCN sunt pregătite să participe la operațiuni de creditare, inclusiv criteriile în temeiul cărora este stabilită eligibilitatea colateralului pentru operațiunile de creditare din Eurosistem, sunt prevăzute în anexa I la Orientarea BCE/2011/14 și în Decizia BCE/2013/6.

               (2)

               Orientarea BCE/2013/4 din 20 martie 2013 privind măsuri suplimentare temporare legate de operațiunile de refinanțare din Eurosistem și eligibilitatea colateralului și de modificare a Orientării BCE/2007/9 (3) și Decizia BCE/2013/22 din 5 iulie 2013 privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Cipru (4) au stabilit măsuri suplimentare temporare legate de eligibilitatea colateralului pentru operațiunile de creditare din Eurosistem.

               (3)

               În temeiul punctului 1.6 din anexa I la Orientarea BCE/2011/14, Consiliul guvernatorilor poate schimba, în orice moment, instrumentele, condițiile, criteriile și procedurile de executare a operațiunilor de politică monetară din Eurosistem.

               (4)

               La 17 iulie 2013, Consiliul guvernatorilor a decis să-și întărească în continuare cadrul de control al riscurilor, prin adaptarea criteriilor de eligibilitate și a marjelor de ajustare aplicate colateralului acceptat în operațiunile de politică monetară din Eurosistem și prin adoptarea anumitor măsuri suplimentare pentru îmbunătățirea coerenței generale a cadrului și a punerii în practică a acestuia.

               (5)

               Deciziile menționate la considerentul (4) ar trebui prevăzute într-o decizie a BCE,

         ADOPTĂ PREZENTA DECIZIE:
   Articolul 1
   Modificări și completări aduse anumitor dispoziții ale Orientării BCE/2011/14
   (1)   Regulile pentru desfășurarea operațiunilor de politică monetară din Eurosistem și criteriile de eligibilitate pentru colateral prevăzute în prezenta decizie se aplică în coroborare cu alte acte juridice ale Eurosistemului legate de instrumentele și procedurile de politică monetară ale Eurosistemului, în special Orientarea BCE/2011/14.
   (2)   În cazul oricărei neconcordanțe între prezenta decizie și Orientarea BCE/2011/14 și/sau orice măsuri care o pun în aplicare la nivel național, prezenta decizie are prioritate. BCN continuă să aplice toate dispozițiile Orientării BCE/2011/14, nemodificate, cu excepția prevederilor contrare din prezenta decizie.
   Articolul 2
   Solicitări de informații
   (1)   Ca parte a cadrului de politică monetară prevăzut la capitolul 1 din anexa I la Orientarea BCE/2011/14, Eurosistemul își rezervă dreptul de a solicita și obține orice informații relevante necesare pentru îndeplinirea misiunilor și atingerea obiectivelor sale în legătură cu operațiunile de politică monetară.
   (2)   Acest drept nu aduce atingere oricăror altor drepturi specifice existente ale Eurosistemului de a solicita informații referitoare la operațiunile de politică monetară.
   Articolul 3
   Criterii comune de eligibilitate pentru activele tranzacționabile
   (1)   Următoarele alineate se coroborează cu cerințele comune de eligibilitate ale Eurosistemului pentru activele tranzacționabile menționate la punctul 6.2.1.1.1 din anexa I la Orientarea BCE/2011/14 și cu măsurile de control al riscurilor pentru activele tranzacționabile menționate la punctul 6.4.2 din anexa I la Orientarea BCE/2011/14.
   (2)   Fiecare instrument de creanță eligibil are:

               (a)

                           (i)

                           o sumă principală fixă, necondiționată (5); sau

                           (ii)

                           o sumă principală necondiționată care este indexată cu un singur indice al inflației din zona euro la un moment dat și care nu include alte structuri complexe (6); și

               (b)

                           (i)

                           cupoane fixe, zero sau „multi-step” (care se modifică în mai multe etape pe durata de viață a obligațiunii), cu calendar și valori predefinite ale cupoanelor, care nu pot determina un flux de numerar negativ; sau

                           (ii)

                           un cupon variabil care nu poate determina un flux de numerar negativ și care are următoarea structură: rata cuponului = (rata de referință * l) ± x, cu f ≤ rata cuponului ≤ c, unde:

                                       1.

                                       rata de referință este numai una din următoarele la un anumit moment:

                                                   (a)

                                                   o rată a pieței monetare din zona euro (de exemplu, EURIBOR, LIBOR) sau indici similari;

                                                   (b)

                                                   o rată de swap cu scadență constantă (de exemplu, CMS, EIISDA, EUSA);

                                                   (c)

                                                   randamentul unei obligațiuni de stat din zona euro sau a unui index de astfel de obligațiuni cu scadență de un an sau mai mică; sau

                                                   (d)

                                                   un indice al inflației din zona euro furnizat de Eurostat sau de o autoritate statistică națională dintr-un stat membru (de exemplu, IAPC),

                                             și trebuie să fie aceeași rată de referință ca la litera (a) punctul (ii) de mai sus în cazul în care rambursarea principalului este legată de o rată de referință; și

                                       2.

                                       f (limită inferioară), c (limită superioară), l (efect de levier/reducere a efectului de levier) și x (marjă) sunt, dacă sunt prezente, numere care sunt fixate și predefinite la emitere, care se pot schimba în timp, unde f, c și x sunt mai mari sau egale cu zero, iar l este mai mare ca zero pe întreaga durată de viață a activului. Pentru cupoanele variabile cu un indice al inflației ca rată de referință, l este egal cu unu.

         (3)   Toate structurile care nu sunt incluse la alineatul (2) sunt neeligibile. Prin urmare, lista structurilor de cupoane excluse de la al doilea paragraf de la punctul 6.2.1.1 subpunctul 1 din anexa I la Orientarea BCE/2011/14 se consideră inaplicabilă. Activele care se găseau pe lista activelor eligibile la data intrării în vigoare a prezentei decizii și care devin neeligibile din cauza alineatului (2) vor rămâne eligibile timp de 12 luni de la data intrării în vigoare a prezentei decizii.
   (4)   Evaluarea eligibilității unui activ în ceea ce privește structura cuponului acestuia, în cazul în care cuponul este de tip multi-step – fie fix, fie variabil –, se bazează pe întreaga durată de viață a activului, dintr-o perspectivă atât prospectivă, cât și retrospectivă.
   (5)   Cupoanele eligibile nu au opțiuni pentru emitent, respectiv nu permit schimbări ale structurii cuponului pe durata vieții instrumentului, bazată pe o perspectivă prospectivă și retrospectivă, care să depindă de o decizie a emitentului.
   (6)   Al doilea paragraf de la punctul 6.7 din anexa I la Orientarea BCE/2011/14 încetează a mai fi aplicabil.
   Articolul 4
   Criteriu suplimentar de eligibilitate aplicabil titlurilor garantate cu creanțe ipotecare comerciale
   Fără a aduce atingere criteriilor de eligibilitate de la punctul 6.2.1.1.2 din anexa I la Orientarea BCE/2011/14, activele generatoare de fluxuri de numerar care stau la baza titlurilor garantate cu creanțe ipotecare comerciale nu conțin credite care, la orice moment, sunt structurate, sindicalizate sau cu efect de levier. În sensul prezentului articol, termenii „credit structurat”, „credit sindicalizat” și „credit cu efect de levier” au sensurile date acestora la articolul 3 alineatul (6) punctele 4-6 din Orientarea BCE/2013/4.
   Articolul 5
   Criterii de eligibilitate specifice pentru obligațiunile garantate
   (1)   Următoarele alineate se coroborează cu criteriile de eligibilitate suplimentare pentru obligațiunile garantate specificate la punctul 6.2.1.1.3 din anexa I la Orientarea BCE/2011/14.
   (2)   În sensul punctului 6.2.1.1.3 litera (b) din anexa I la Orientarea BCE/2011/14, o entitate este considerată parte a unui grup consolidat sau afiliată aceluiași organism central în cazul în care există legături strânse între entitățile implicate, astfel cum se descrie la punctul 6.2.3.2. Apartenența sau afilierea la un grup comun urmează a fi determinată la data la care unitățile cu rang prioritar ale titlului garantat cu active sunt transferate în fondul de acoperire al obligațiunii garantate, în conformitate cu Directiva 2006/48/CE a Parlamentului European și a Consiliului din 14 iunie 2006 privind inițierea și exercitarea activității instituțiilor de credit (7).
   (3)   Obligațiunile garantate care se găseau pe lista activelor eligibile la 30 martie 2013 beneficiază de o perioadă de exceptare până la 28 noiembrie 2014. Emisiunile continue de astfel de obligațiuni garantate pot beneficia, de asemenea, de perioada de exceptare, cu condiția ca, de la 31 martie 2013, titlurile garantate cu active care nu respectă cerințele specificate la punctul 6.2.1.1.3 literele (a)-(c) din anexa I la Orientarea BCE/2011/14 să nu fie adăugate în fondul de acoperire.
   (4)   Alineatele (1)-(3) de mai sus se înțeleg fără a aduce atingere regulilor din Decizia BCE/2013/6 privind utilizarea drept colateral pentru deciziile de politică monetară din Eurosistem a obligațiunilor bancare neacoperite utilizate în scopuri proprii și garantate de stat.
   Articolul 6
   Standarde înalte de creditare suplimentare pentru activele tranzacționabile
   (1)   Evaluarea creditului de către o ECAI pentru activele tranzacționabile, altele decât titlurile garantate cu active, menționată la punctul 6.3.2 litera (a), Evaluarea creditului de către o ECAI, din anexa I la Orientarea BCE/2011/14, este supusă următoarelor criterii:

               (i)

               cel puțin o evaluare a creditului de către o ECAI (8) acceptată, fie pentru emisiune, fie, în absența unui rating de emisiune din partea aceleiași ECAI, pentru programul/seria de emisiuni în care a fost emis activul, trebuie să respecte pragul de calitate a creditului din Eurosistem (9). BCE publică pragul de calitate a creditului pentru toate ECAI acceptate, în conformitate cu punctul 6.3.1 din anexa I la Orientarea BCE/2011/14 (10). În cazul în care sunt disponibile mai multe evaluări ale creditului de către ECAI pentru aceeași emisiune sau, dacă este cazul, pentru program/seria de emisiuni, atunci se aplică regula celui mai bun rating (respectiv, cea mai bună evaluare a creditului de către ECAI disponibilă pentru emisiune sau, dacă este cazul, pentru program/seria de emisiuni). În cazul în care cea mai bună evaluare a creditului pentru emisiune sau, dacă este cazul, pentru program/seria de emisiuni nu respectă pragul de calitate a creditului din Eurosistem, activul nu este eligibil, chiar dacă există o garanție acceptabilă în conformitate cu punctul 6.3.2 litera (c) din anexa I la Orientarea BCE/2011/14. În absența unei evaluări a creditului de către o ECAI pentru emisiune sau, dacă este cazul, pentru program/seria de emisiuni, cea mai bună evaluare a creditului de către ECAI disponibilă pentru emitent sau garant (în cazul în care garanția este acceptabilă în temeiul punctului 6.3.2 litera (c) din anexa I la Orientarea BCE/2011/14) trebuie să respecte pragul de calitate a creditului din Eurosistem pentru ca activul să fie eligibil;

               (ii)

               pentru ratingurile ECAI privind emisiunea și programul/seria de emisiuni, nu se face distincție în funcție de scadența inițială a activului în scopul stabilirii standardelor înalte de creditare pentru activele tranzacționabile. Orice rating ECAI atribuit emisiunii sau programului/seriei de emisiuni care respectă pragul de calitate a creditului din Eurosistem este acceptabil. În ceea ce privește ratingul ECAI al emitentului/garantului, evaluarea acceptabilă a creditului de către ECAI depinde de scadența inițială a activului. Se face distincție între activele pe termen scurt (respectiv activele cu o scadență inițială de până la 390 de zile) și activele pe termen lung (respectiv activele cu o scadență inițială de peste 390 de zile). Pentru activele pe termen scurt, sunt acceptabile ratingurile ECAI pe termen scurt și pe termen lung ale emitenților, precum și cele pe termen lung ale garanților, aplicându-se regula celui mai bun rating. Pentru activele pe termen lung, sunt acceptabile numai ratingurile ECAI pe termen lung pentru emitenți sau garanți.

         (2)   Pragul de calitate a creditului aplicabil titlurilor garantate cu active supuse cerințelor de raportare a datelor la nivel de împrumut, astfel cum se precizează în mecanismul Eurosistemului de evaluare a creditului la punctul 6.3.2 litera (b), Evaluarea creditului de către o ECAI în cazul titlurilor garantate cu active, din anexa I la Orientarea BCE/2011/14, corespunde nivelului de calitate a creditului (CQS) 2 din grila armonizată de evaluare a Eurosistemului („un singur A” (11)), atât la emisiune, cât și pe durata de viață a titlului garantat cu active. Celelalte cerințe de la punctul 6.3.2 litera (b), Evaluarea creditului de către o ECAI în cazul titlurilor garantate cu active, din anexa I la Orientarea BCE/2011/14 rămân neschimbate.
   (3)   Titlurile garantate cu active care nu respectă cerințele de raportare a datelor la nivel de împrumut continuă să facă obiectul cerințelor de evaluare a creditului prevăzute la punctul 6.3.2 litera (b), Evaluarea creditului de către o ECAI în cazul titlurilor garantate cu active, din anexa I la Orientarea BCE/2011/14.
   (4)   În absența unei evaluări a creditului de către ECAI pentru ratingul emisiunii (sau, dacă este cazul, al programului/seriei de emisiuni), standardele înalte de creditare pentru activele tranzacționabile, altele decât titlurile garantate cu active, pot fi stabilite pe baza garanțiilor furnizate de garanți cu o situație financiară solidă, astfel cum se prevede la punctul 6.3.2 litera (c) din anexa I la Orientarea BCE/2011/14. Soliditatea financiară a garantului se evaluează pornind de la ratingurile ECAI pe termen lung ale garanților care respectă pragul de calitate a creditului din Eurosistem. Garanția îndeplinește cerințele prevăzute la punctul 6.3.2 litera (c) subpunctele (i)-(iv) din anexa I la Orientarea BCE/2011/14.
   Articolul 7
   Stabilirea marjelor de ajustare
   Evaluarea creditului utilizată în scopul determinării eligibilității în conformitate cu punctele 6.3.2 și 6.3.3 din anexa I la Orientarea BCE/2011/14 se aplică pentru stabilirea marjelor de ajustare aplicabile, în conformitate cu punctul 6.4.1 din anexa I la Orientarea BCE/2011/14.
   Articolul 8
   Categorii de marje de ajustare și marje de ajustare pentru active tranzacționabile și netranzacționabile
   (1)   Categoriile de lichiditate pentru activele tranzacționabile, astfel cum sunt prevăzute în măsurile Eurosistemului de control al riscurilor pentru activele tranzacționabile din tabelul 6 de la punctul 6.4.2 din anexa I la Orientarea BCE/2011/14, vor fi denumite „categorii de marje de ajustare” în respectivul punct, fără modificări în alocarea activelor eligibile în categoriile respective.
   (2)   Nivelurile marjelor de ajustare a valorii aplicate activelor tranzacționabile, astfel cum se precizează în măsurile Eurosistemului de control al riscurilor în tabelul 7 de la punctul 6.4.2 din anexa I la Orientarea BCE/2011/14, se înlocuiesc cu marjele de ajustare prevăzute în anexa I la prezenta decizie.
   (3)   Marja de ajustare aplicată titlurilor garantate cu active incluse în categoria V de marje de ajustare, prevăzute la punctul 6.4.2 litera (d) din anexa I la Orientarea BCE/2011/14, este de 10 %, indiferent de scadență sau structura cupoanelor.
   (4)   Obligațiunile garantate utilizate în scopuri proprii fac obiectul unei marje suplimentare de ajustare a valorii. Această marjă suplimentară de ajustare este aplicată direct valorii întregii emisiuni a instrumentului de creanță individual, sub forma unei reduceri a valorii de: (a) 8 % pentru obligațiunile garantate utilizate în scopuri proprii în CQS 1&2; și (b) 12 % pentru obligațiuni garantate utilizate în scopuri proprii în CQS 3. În acest sens, „obligațiunile garantate utilizate în scopuri proprii” înseamnă obligațiuni bancare garantate emise de o contrapartidă sau de entități strâns legate de aceasta și utilizate într-un procentaj mai mare de 75 % din valoarea noțională în circulație de către această contrapartidă și/sau entitățile strâns legate de aceasta.
   (5)   Nivelurile marjelor de ajustare a valorii aplicate activelor netranzacționabile, astfel cum se precizează în măsurile Eurosistemului de control al riscurilor, în tabelul 9 de la punctul 6.4.3 din anexa I la Orientarea BCE/2011/14, se înlocuiesc cu marjele de ajustare prevăzute în anexa II la prezenta decizie.
   (6)   Marja de ajustare a valorii pentru instrumente de creanță netranzacționabile garantate cu creanțe ipotecare asupra persoanelor private, prevăzută la punctul 6.4.3.2 din anexa I la Orientarea BCE/2011/14, este de 39,5 % din valoarea noțională în circulație a acestora.
   Articolul 9
   Măsuri reparatorii în situația neîndeplinirii obligațiilor și din motive de prudență
   (1)   Măsurile reparatorii pe care trebuie să le asigure dispozițiile contractuale sau reglementările relevante aplicate de BCN, astfel cum se prevede la punctul I.7 din anexa II la Orientarea BCE/2011/14, fac obiectul condițiilor prevăzute în următoarele alineate.
   (2)   În urma apariției unei situații de neîndeplinire a obligațiilor sau din motive de prudență, BCN are dreptul de a adopta următoarele măsuri reparatorii:

               (a)

               suspendarea, limitarea sau suprimarea accesului contrapartidei la operațiunile de piață monetară;

               (b)

               suspendarea, limitarea sau suprimarea accesului contrapartidei la facilitățile permanente ale Eurosistemului;

               (c)

               rezilierea tuturor acordurilor și tranzacțiilor în curs de desfășurare;

               (d)

               solicitarea recuperării anticipate a creanțelor care nu au ajuns încă la scadență sau care sunt condiționate;

               (e)

               utilizarea depozitelor contrapartidei la BCN pentru a compensa creanțele pe care le are față de această contrapartidă;

               (f)

               suspendarea îndeplinirii obligațiilor față de contrapartidă până la satisfacerea creanței pe care o are față de contrapartidă.

         (3)   În plus, în urma apariției unei situații de neîndeplinire a obligațiilor, BCN poate avea dreptul să adopte următoarele măsuri reparatorii:

               (a)

               să solicite daune-interese;

               (b)

               să solicite despăgubiri pentru prejudiciile suferite din cauza neîndeplinirii obligațiilor de către contrapartidă.

         (4)   În final, din motive de prudență, BCN poate avea dreptul să respingă, să limiteze utilizarea sau să aplice marje de ajustare suplimentare activelor prezentate de contrapartida relevantă drept colateral în operațiunile de creditare din cadrul Eurosistemului.
   (5)   BCN are permanent posibilitatea juridică să execute fără întârzieri nejustificate toate activele oferite drept colateral, astfel încât BCN să aibă dreptul să recupereze valoarea creditului acordat, în cazul în care contrapartida nu reglează cu rapiditate soldul negativ.
   (6)   Pentru a asigura punerea în aplicare uniformă a măsurilor impuse, Consiliul guvernatorilor BCE poate adopta o decizie cu privire la măsurile reparatorii, inclusiv cele de suspendare, de limitare sau de suprimare a accesului la operațiunile de piață monetară sau la facilitățile permanente ale Eurosistemului.
   Articolul 10
   Clarificarea definiției țărilor SEE
   (1)   În sensul cadrului aplicabil colateralului în Eurosistem, țările SEE sunt înțelese ca incluzând toate statele membre ale UE, indiferent dacă au aderat oficial sau nu la SEE, împreună cu Islanda, Liechtenstein și Norvegia.
   (2)   Definiția țărilor SEE cuprinsă în apendicele 2 la anexa I la Orientarea BCE/2011/14 (Glosar) se consideră a fi modificată în consecință.
   Articolul 11
   Ajustări privind punerea în aplicare a cerințelor la nivel de împrumut pentru titlurile garantate cu active
   (1)   Fără a aduce atingere punctului 6.2.1.1.2 din anexa I la Orientarea BCE/2011/14 și apendicelui 8 la aceasta, Eurosistemul poate accepta drept colateral eligibil titlurile garantate cu active cu o notă mai mică de A1 după încheierea perioadei de tranziție relevante, de la caz la caz și sub rezerva oferirii de explicații adecvate pentru neobținerea notei obligatorii. Pentru fiecare explicație adecvată, Consiliul guvernatorilor specifică un nivel maxim de toleranță și un orizont de toleranță. Orizontul de toleranță indică necesitatea îmbunătățirii calității datelor pentru titlurile garantate cu active în perioada de timp specificată.
   (2)   Lista completă a explicațiilor adecvate, precum și a nivelurilor și orizonturilor de toleranță ale acestora, este disponibilă pe website-ul BCE și cuprinde, printre altele, descrieri ale activelor istorice și ale sistemelor informatice istorice.
   Articolul 12
   Intrare în vigoare și aplicare
   (1)   Prezenta decizie intră în vigoare la 1 octombrie 2013.
   (2)   Prin excepție, articolul 8 alineatul (4) se aplică de la 1 noiembrie 2013.

      Adoptată la Frankfurt pe Main, 26 septembrie 2013.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 95, 5.4.2013, p. 22.

      (3)  JO L 95, 5.4.2013, p. 23.

      (4)  JO L 195, 18.7.2013, p. 27.

      (5)  Obligațiunile cu opțiuni sau alte drepturi similare nu sunt eligibile.

      (6)  Instrumentele de creanță cu o sumă principală legată la un singur indice al inflației din zona euro la un moment dat sunt, de asemenea, acceptabile dacă structura cuponului este cea definită la articolul 3 alineatul (2) litera (b) punctul (ii) subpunctul (l) litera (d) și este legată de același indice al inflației.

      (7)  JO L 177, 30.6.2006, p. 1.

      (8)  ECAI, ICAS și instrumentele de rating (IR) ale terților acceptate, precum și furnizorii acestora, se publică pe website-ul BCE, la adresa www.ecb.europa.eu.

      (9)  O evaluare ECAI pentru un program/o serie de emisiuni este relevantă numai dacă se aplică activului respectiv și nu există un rating diferit al emisiunii din partea aceleiași ECAI.

      (10)  Informațiile sunt publicate pe website-ul BCE, la adresa www.ecb.europa.eu.

      (11)  Un rating de tip „un singur A” (single A) este cel puțin un rating „A3” acordat de Moody’s, „A –” acordat de Fitch sau de Standard & Poor’s sau „AL” acordat de DBRS.

      ANEXA I

         NIVELUL MARJELOR DE AJUSTARE A VALORII APLICATE ACTIVELOR TRANZACȚIONABILE ELIGIBILE

                  Categorii de marje de ajustare

                  Calitatea creditului

                  Scadență reziduală
                  (ani)

                  Categoria I

                  Categoria II (1)

                  Categoria III (1)

                  Categoria IV (1)

                  Categoria V (1)

                  Cupon fix

                  Cupon zero

                  Cupon fix

                  Cupon zero

                  Cupon fix

                  Cupon zero

                  Cupon fix

                  Cupon zero

                  Nivelurile 1 și 2 (de la AAA la A –) (2)

                  0-1

                  0,5

                  0,5

                  1,0

                  1,0

                  1,0

                  1,0

                  6,5

                  6,5

                  10,0

                  1-3

                  1,0

                  2,0

                  1,5

                  2,5

                  2,0

                  3,0

                  8,5

                  9,0

                  3-5

                  1,5

                  2,5

                  2,5

                  3,5

                  3,0

                  4,5

                  11,0

                  11,5

                  5-7

                  2,0

                  3,0

                  3,5

                  4,5

                  4,5

                  6,0

                  12,5

                  13,5

                  7-10

                  3,0

                  4,0

                  4,5

                  6,5

                  6,0

                  8,0

                  14,0

                  15,5

                  > 10

                  5,0

                  7,0

                  8,0

                  10,5

                  9,0

                  13,0

                  17,0

                  22,5

                  Categorii de marje de ajustare

                  Calitatea creditului

                  Scadență reziduală
                  (ani)

                  Categoria I

                  Categoria II (1)

                  Categoria III (1)

                  Categoria IV (1)

                  Categoria V (1)

                  Cupon fix

                  Cupon zero

                  Cupon fix

                  Cupon zero

                  Cupon fix

                  Cupon zero

                  Cupon fix

                  Cupon zero

                  Nivelul 3 (de la BBB + la BBB –) (2)

                  0-1

                  6,0

                  6,0

                  7,0

                  7,0

                  8,0

                  8,0

                  13,0

                  13,0

                  Nu sunt eligibile

                  1-3

                  7,0

                  8,0

                  10,0

                  14,5

                  15,0

                  16,5

                  24,5

                  26,5

                  3-5

                  9,0

                  10,0

                  15,5

                  20,5

                  22,5

                  25,0

                  32,5

                  36,5

                  5-7

                  10,0

                  11,5

                  16,0

                  22,0

                  26,0

                  30,0

                  36,0

                  40,0

                  7-10

                  11,5

                  13,0

                  18,5

                  27,5

                  27,0

                  32,5

                  37,0

                  42,5

                  > 10

                  13,0

                  16,0

                  22,5

                  33,0

                  27,5

                  35,0

                  37,5

                  44,0

         (1)  Titlurile individuale garantate cu active, obligațiunile bancare garantate (obligațiunile bancare garantate de tip Jumbo, obligațiunile bancare garantate tradiționale și alte obligațiuni bancare garantate) și obligațiunile bancare negarantate care sunt evaluate în mod teoretic în conformitate cu punctul 6.5 din anexa I la Orientarea BCE/2011/14 sunt supuse unei marje suplimentare de ajustare a valorii. Această marjă de ajustare se aplică direct la nivelul evaluării teoretice a instrumentului de creanță individual, sub forma unei reduceri a valorii de 5 %. În plus, se aplică o reducere suplimentară a valorii obligațiunilor garantate utilizate în scopuri proprii. Această reducere a valorii este de 8 % pentru obligațiunile garantate utilizate în scopuri proprii în CQS 1&2 și de 12 % pentru obligațiunile garantate utilizate în scopuri proprii în CQS 3.

         (2)  Ratingurile sunt cele prevăzute în grila armonizată de evaluare a Eurosistemului, publicată pe website-ul BCE, la adresa www.ecb.europa.eu

      ANEXA II

         NIVELURILE MARJELOR DE AJUSTARE A VALORII APLICATE CREANȚELOR PRIVATE CU PLĂȚI ALE DOBÂNZII LA RATĂ FIXĂ

                  Metodologia de evaluare

                  Calitatea creditului

                  Scadență reziduală (ani)

                  Plata fixă a dobânzii și evaluare pe baza unui preț teoretic alocat de BCN

                  Plata fixă a dobânzii și evaluare bazată pe valoarea soldului alocată de BCN

                  Nivelurile 1 și 2 (de la AAA la A–)

                  0-1

                  10,0

                  12,0

                  1-3

                  12,0

                  16,0

                  3-5

                  14,0

                  21,0

                  5-7

                  17,0

                  27,0

                  7-10

                  22,0

                  35,0

                  > 10

                  30,0

                  45,0

                  Metodologia de evaluare

                  Calitatea creditului

                  Scadență reziduală (ani)

                  Plata fixă a dobânzii și evaluare pe baza unui preț teoretic alocat de BCN

                  Plata fixă a dobânzii și evaluare bazată pe valoarea soldului alocată de BCN

                  Nivelul 3 (de la BBB+ la BBB–)

                  0-1

                  17,0

                  19,0

                  1-3

                  29,0

                  34,0

                  3-5

                  37,0

                  46,0

                  5-7

                  39,0

                  52,0

                  7-10

                  40,0

                  58,0

                  > 10

                  42,0

                  65,0


title: Decizia (UE) 2015/1669 a Parlamentului European din 29 aprilie 2015 privind descărcarea de gestiune pentru execuția bugetului Agenției Uniunii Europene pentru Securitatea Rețelelor și a Informațiilor aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/284

      DECIZIA (UE) 2015/1669 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Agenției Uniunii Europene pentru Securitatea Rețelelor și a Informațiilor aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției Europene pentru Securitatea Rețelelor și a Informațiilor pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2013, în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Agenției în ceea ce privește execuția bugetară pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (5),

                  —

                  având în vedere Regulamentul (UE) nr. 526/2013 al Parlamentului European și al Consiliului din 21 mai 2013 privind Agenția Uniunii Europene pentru Securitatea Rețelelor și a Informațiilor (ENISA) și de abrogare a Regulamentului (CE) nr. 460/2004 (6), în special articolul 21,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (7),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (8), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0089/2015),

         1.

            acordă directorului executiv al Agenției Europene pentru Securitatea Rețelelor și a Informațiilor descărcarea de gestiune pentru execuția bugetului agenției aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Securitatea Rețelelor și a Informațiilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 217.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 77, 13.3.2004, p. 1.

         (6)  JO L 165, 18.6.2013, p. 41.

         (7)  JO L 357, 31.12.2002, p. 72.

         (8)  JO L 328, 7.12.2013, p. 42.


title: Decizia Consiliului din 13 septembrie 2004 de adoptare a normelor de aplicare a Regulamentului (CE) nr. 45/2001 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal de către instituțiile și organele comunitare și libera circulație a acestor date

text:
Anunţ juridic important

|

32004D0644

Official Journal L 296 , 21/09/2004 P. 0016 - 0022 Official Journal L 142 , 30/05/2006 P. 0249 - 0255

		20040913Decizia Consiliuluidin 13 septembrie 2004de adoptare a normelor de aplicare a Regulamentului (CE) nr. 45/2001 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal de către instituțiile și organele comunitare și libera circulație a acestor date(2004/644/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 286,având în vedere Regulamentul (CE) nr. 45/2001 al Parlamentului European și al Consiliului din 18 decembrie 2000 [1], în special articolul 24 alineatul (8),întrucât:(1) Regulamentul (CE) nr. 45/2001, denumit în continuare "regulament", stabilește principiile și normele care se aplică tuturor instituțiilor și organelor comunitare și prevede numirea de către fiecare instituție comunitară și organ comunitar a responsabilului cu protecția datelor.(2) Articolul 24 alineatul (8) din regulament prevede ca normele de aplicare ulterioare cu privire la responsabilul cu protecția datelor să fie adoptate de fiecare instituție sau organ comunitar în conformitate cu dispozițiile din anexă. Normele de aplicare se referă în special la sarcinile, îndatoririle și competențele responsabilului cu protecția datelor.(3) Normele de aplicare prevăd, de asemenea, procedurile pentru exercitarea drepturilor persoanelor vizate, precum și pentru îndeplinirea obligațiilor tuturor factorilor relevanți din instituțiile sau organele comunitare privind prelucrarea de date cu caracter personal.(4) Normele de aplicare a regulamentului nu aduc atingere Regulamentului (CE) nr. 1049/2001 [2], Deciziei 2004/338/CE, Euratom a Consiliului [3], în special anexa II, Deciziei 2001/264/CE a Consiliului [4], în special partea II secțiunea VI din anexă, și nici Deciziei Secretarului General al Consiliului/Înaltului Reprezentant pentru politica externă și de securitate comună din 25 iunie 2001 [5],DECIDE:SECȚIUNEA 1DISPOZIȚII GENERALEArticolul 1Obiectul și domeniul de aplicarePrezenta decizie stabilește norme de aplicare suplimentare cu privire la Regulamentul (CE) nr. 45/2001 al Parlamentului European și al Consiliului (denumit în continuare "regulament"), referitoare la Consiliul Uniunii Europene.Articolul 2DefinițiiÎn sensul prezentei decizii și fără a aduce atingere definițiilor prevăzute de regulament:(a) "operator" înseamnă instituția, direcția generală, direcția, divizia, unitatea sau orice altă entitate organizațională care, în mod individual sau împreună cu alte entități, stabilește scopurile și mijloacele de prelucrare a datelor cu caracter personal, și care este identificată în notificarea ce se trimite responsabilului cu protecția datelor (denumit în continuare RPD), în conformitate cu articolul 25 din regulament;(b) "persoană de contact" înseamnă asistentul administrativ sau asistenții administrativi din direcția generală sau orice alt membru al personalului, desemnat de către direcția generală de care aparține prin consultare cu RPD ca reprezentant al direcției generale lucrând în strânsă cooperare cu RPD în probleme prin protecția datelor;(c) "personalul SGC" înseamnă toți funcționarii din Secretariatul General al Consiliului (denumit în continuare "SGC"), precum și orice altă persoană vizată de Statutul funcționarilor Comunităților Europene și condițiile de angajare a altor categorii de angajați ai Comunităților Europene stabilite în Regulamentul (CEE, Euratom, CECO) nr. 259/68 [6] (denumit în continuare "Statutul funcționarilor") sau care lucrează pentru SGC pe baza unui contract (stagiari, consultanți, contractori, funcționari detașați de statele membre).SECȚIUNEA 2RESPONSABILUL CU PROTECȚIA DATELORArticolul 3Numirea și statutul responsabilului cu protecția datelor(1) Secretarul general adjunct al Consiliului numește RPD și îl înregistrează la autoritatea europeană pentru protecția datelor (denumită în continuare AEPD). RPD este subordonat direct secretarului general adjunct al Consiliului.(2) Mandatul RPD este de trei ani și se poate reînnoi de două ori.(3) În ceea ce privește îndeplinirea sarcinilor ce îi revin, RPD acționează în mod independent și în cooperare cu AEPD. În special, RPD nu poate primi instrucțiuni de la autoritatea de numire a SGC sau de la oricine altcineva cu privire la aplicarea internă a dispozițiilor regulamentului sau la cooperarea sa cu AEPD.(4) Evaluarea îndeplinirii de către RPD a sarcinilor și îndatoririlor sale se realizează după consultarea prealabilă a AEPD. RPD poate fi demis doar cu consimțământul AEPD, în cazul în care nu mai îndeplinește condițiile necesare pentru îndeplinirea îndatoririlor ce îi revin.(5) Fără a aduce atingere procedurilor prevăzute pentru numirea sa, RPD este informat cu privire la toate contactele cu părți externe privind aplicarea regulamentului, în special cu privire la interacțiunea cu AEPD.(6) Fără a aduce atingere dispozițiilor relevante din regulament, RPD și personalul său se supun reglementărilor ce se aplică funcționarilor și altor angajați ai Comunităților Europene.Articolul 4AtribuțiiRPD:(a) asigură informarea tuturor operatorilor și persoanelor vizate cu privire la drepturile și obligațiile ce le revin în conformitate cu regulamentul. Pentru îndeplinirea acestei sarcini, RPD stabilește în special formulare de informare și notificare, consultă părțile în cauză și contribuie la creșterea gradului de conștientizare cu privire la chestiunile legate de protecția datelor;(b) răspunde solicitărilor venite din partea AEPD și, în domeniul său de competență, cooperează cu AEPD, la cererea acesteia sau la inițiativă proprie;(c) asigură, într-o manieră independentă, aplicarea internă a dispozițiilor regulamentului în SGC;(d) menține un registru al operațiunilor de prelucrare efectuate de către operatori și acordă accesul la acest registru oricărei persoane, în mod direct sau indirect, prin intermediul AEPD;(e) notifică AEPD cu privire la operațiunile de prelucrare susceptibile de a prezenta riscurile specifice menționate la articolul 27 alineatul (2) din regulament;(f) astfel, garantează că este puțin probabil ca operațiunile de prelucrare a datelor să aducă atingere drepturilor și libertăților persoanelor în cauză.Articolul 5Îndatoriri(1) Pe lângă sarcinile cu caracter general ce îi revin, RPD:(a) are calitatea de consultant al Autorității de numire a SGC și al operatorilor, în probleme legate de aplicarea dispozițiilor de protecție a datelor. RPD poate fi consultat de către Autoritatea de numire, de către operatorii interesați, de către Comitetul de personal și de orice persoană, fără să se recurgă la căile oficiale, în orice problemă privind interpretarea sau aplicarea regulamentului;(b) la inițiativa sa sau la inițiativa Autorității de numire, a operatorilor, a Comitetului de personal sau a oricărei persoane, investighează problemele și evenimentele legate direct de sarcinile ce îi revin și care îi sunt aduse la cunoștință și prezintă un raport Autorității de numire sau persoanei care a solicitat investigația. După caz, toate celelalte părți în cauză ar trebui informate în acest sens. În cazul în care reclamantul este o persoană sau în cazul în care reclamantul acționează în numele unei persoane, RPD trebuie să asigure confidențialitatea cererii, în măsura în care acest lucru este posibil, cu excepția cazului în care persoana vizată își dă consimțământul ferm de a trata în alt mod cererea sa;(c) pentru îndeplinirea funcțiilor sale, cooperează cu responsabilii cu protecția datelor din alte instituții și organe comunitare, în special prin schimb de experiență și bune practici.(d) reprezintă SGC în toate problemele legate de protecția datelor; fără a aduce atingere Deciziei 2004/338/CE, Euratom, această reprezentare poate include participarea RPD în comitetele sau instanțele relevante la nivel internațional;(e) prezintă un raport anual al activității sale Secretarului general adjunct al Consiliului și pune acest raport la dispoziția personalului.(2) Fără a aduce atingere articolelor 4 litera (b), 5 alineatul (1) literele (b) și (c) și 15, RPD și personalul acestuia au obligația de a nu dezvălui informațiile sau documentele obținute în exercitarea îndatoririlor lor.Articolul 6CompetențePentru îndeplinirea sarcinilor și îndatoririlor sale, RPD:(a) are acces în orice moment la datele care fac obiectul operațiunilor de prelucrare și la toate birourile, instalațiile de prelucrare a datelor și suporturile de date;(b) poate solicita avize serviciului juridic al Consiliului;(c) poate solicita serviciile unor experți externi în tehnologia informațiilor, cu acordul prealabil al responsabilului cu autorizarea, în conformitate cu Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene [7] și cu normele de aplicare ale acestuia;(d) fără a aduce atingere îndatoririlor și competențelor AEPD, poate propune SGC măsuri administrative și poate emite recomandări generale privind aplicarea corespunzătoare a regulamentului;(e) în cazuri speciale, poate face orice altă recomandare SGC și/sau tuturor celorlalte părți în cauză, în vederea îmbunătățirii practice a protecției datelor;(f) poate aduce în atenția Autorității de numire a SGC orice situație în care un membru al personalului nu își îndeplinește obligațiile ce îi revin în conformitate cu regulamentul și poate propune declanșarea unei investigații administrative, în vederea eventualei aplicări a articolului 49 din regulament.Articolul 7ResurseI se asigură RPD personalul și resursele necesare îndeplinirii îndatoririlor sale.SECȚIUNEA 3DREPTURILE ȘI OBLIGAȚIILE PERSOANELOR DIN DOMENIUL PROTECȚIEI DATELORArticolul 8Autoritatea de numire(1) În cazul unei plângeri, în sensul articolului 90 din Statutul funcționarilor, cu privire la o încălcare a regulamentului, Autoritatea de numire se consultă cu RPD, care ar trebui să-și dea avizul în scris, în termen de 15 zile de la primirea cererii. În cazul în care, la expirarea acestui termen, RPD nu și-a prezentat avizul Autorității de numire, avizul nu mai este necesar. Avizul RPD nu este obligatoriu pentru Autoritatea de numire.(2) RPD este informat cu privire la orice problemă care este supusă analizei și care are sau ar putea avea implicații în ceea ce privește protecția datelor.Articolul 9Operatorii(1) Operatorii au obligația de a asigura conformitatea cu regulamentul a tuturor operațiunilor de prelucrare pe care le controlează.(2) În special, operatorii:(a) notifică în avans RPD în legătură cu orice operațiune de prelucrare sau serie de prelucrări destinate unuia sau mai multor scopuri asemănătoare, precum și despre orice modificare substanțială a unei operațiuni de prelucrare existente. Operatorul notifică fără întârziere operațiunile de prelucrare realizate înaintea intrării în vigoare a regulamentului, la 1 februarie 2001;(b) acordă asistență RPD și AEPD în îndeplinirea îndatoririlor lor, în special prin furnizarea de informații, răspunzând cererilor acestora, în termen de cel mult 30 de zile;(c) pune în aplicare măsurile tehnice și organizatorice adecvate și dă instrucțiuni corespunzătoare personalului SGC, pentru a asigura atât confidențialitatea prelucrării, cât și un nivel de securitate care să corespundă riscurilor prezentate de prelucrare;(d) după caz, se consultă cu RPD cu privire la conformitatea operațiunilor de prelucrare cu regulamentul, în special atunci când aceștia au motive să considere că anumite operațiuni de prelucrare sunt incompatibile cu articolele 4-10 din regulament. De asemenea, operatorii se pot consulta cu RPD și/sau experții în securitatea tehnologiei informațiilor din Direcția Generală A, Biroul de securitate și Biroul de securitate a informațiilor (Infosec) în probleme legate de confidențialitatea operațiunilor de prelucrare și de măsurile de securitate luate în conformitate cu articolul 22 din regulament.Articolul 10Persoane de contact(1) Fără a aduce atingere responsabilităților RPD, persoana de contact:(a) acordă asistență Direcției Generale sau Direcției sale, menținând un inventar al tuturor prelucrărilor de date cu caracter personal aflate în curs;(b) acordă asistență Direcției Generale sau Direcției sale pentru identificarea operatorilor respectivi;(c) are dreptul de a obține de la operatori și de la personal informații adecvate, necesare pentru a-și îndeplini sarcinile administrative în cadrul Direcției Generale sau Unității sale. Acest drept nu include dreptul de acces la datele cu caracter personal a căror prelucrare intră în responsabilitatea operatorului.(2) Fără a aduce atingere responsabilităților operatorilor, persoana de contact:(a) acordă asistență operatorilor în îndeplinirea obligațiilor lor;(b) după caz, facilitează comunicarea dintre RPD și operatori.Articolul 11Personalul SGC(1) Toți membrii personalului SGC contribuie în special la aplicarea normelor de confidențialitate și securitate pentru prelucrarea datelor cu caracter personal, prevăzute în articolele 21 și 22 din regulament. Membrii personalului SGC care au acces la date cu caracter personal nu le pot prelucra decât pe baza instrucțiunilor operatorului, cu excepția cazului în care legislația internă sau comunitară prevede acest lucru.(2) Orice membru al personalului SGC poate depune o plângere la AEPD cu privire la o presupusă încălcare a dispozițiilor din regulament care reglementează prelucrarea datelor cu caracter personal, fără să se recurgă la căile oficiale, conform normelor stabilite de AEPD.Articolul 12Persoanele vizate(1) Pe lângă dreptul persoanelor vizate de a fi informate corespunzător asupra oricărei prelucrări de date cu caracter personal care le privesc, în conformitate cu articolele 11 și 12 din regulament, persoanele vizate pot solicita operatorului interesat să le exercite drepturile, în conformitate cu articolele 13-19 din regulament, după cum este prevăzut în secțiunea 5 din prezenta decizie.(2) Fără a aduce atingere căilor de atac, orice persoană vizată poate depune o plângere la AEPD, în cazul în care consideră că drepturile sale conform regulamentului au fost încălcate ca urmare a prelucrării datelor sale cu caracter personal de către Consiliu, conform normelor stabilite de AEPD.(3) Nimeni nu suferă prejudicii din cauza unei plângeri depuse la AEPD sau din cauza unei probleme aduse la cunoștința RPD privind o presupusă încălcare a dispozițiilor regulamentului.SECȚIUNEA 4REGISTRUL OPERAȚIUNILOR DE PRELUCRARE NOTIFICATEArticolul 13Procedura de notificare(1) Operatorul notifică RPD orice operațiune de prelucrare a datelor cu caracter personal, printr-un formular de notificare accesibil pe site-ul Intranet al SGC (Data Protection). Notificarea se transmite RPD prin mijloace electronice. O notificare de confirmare se trimite RPD în termen de 10 zile lucrătoare. La primirea notificării de confirmare, RPD o publică în registru.(2) Notificarea include toate informațiile prevăzute la articolul 25 alineatul (2) din regulament. RPD este notificat prompt despre orice modificare ce afectează aceste informații.(3) Normele și procedurile suplimentare privind procedura de notificare ce trebuie urmată de către operatori sunt incluse în recomandările generale emise de RPD.Articolul 14Conținutul și scopul registrului(1) RPD ține un registru al operațiunilor de prelucrare efectuate asupra unor date cu caracter personal, registru constituit pe baza notificărilor primite de la operatori.(2) Registrul conține cel puțin informațiile menționate la articolul 25 alineatul (2) literele (a)-(g) din regulament. Cu toate acestea, informațiile introduse în registru de către RPD pot fi limitate, în situații excepționale, atunci când acest lucru este necesar pentru asigurarea securității unei anumite operațiuni de prelucrare.(3) Registrul este utilizat ca un index al operațiunilor de prelucrare a datelor cu caracter personal efectuate la Consiliu. Registrul furnizează informații despre persoanele vizate și facilitează exercitarea drepturilor acestor persoane prevăzute la articolele 13-19 din regulament.Articolul 15Accesul la registru(1) RPD ia măsurile corespunzătoare pentru a asigura accesul oricărei persoane la registru, fie direct, fie indirect, prin intermediul AEPD. RPD furnizează în special informații și acordă asistență persoanelor în cauză cu privire la modul și locul în care se pot face cereri de acces la registru.(2) Cu excepția cazurilor în care se oferă acces on-line, cererile de acces la registru se fac în orice formă scrisă, inclusiv prin mijloace electronice, într-una dintre limbile menționate la articolul 314 din Tratat și în termeni suficient de preciși pentru a permite RPD să identifice operațiunile de prelucrare în cauză. Solicitantului i se trimite, fără întârziere, o confirmare de primire.(3) În cazul în care o cerere nu este suficient de precisă, RPD cere solicitantului să-și clarifice cererea și acordă asistență solicitantului în acest sens. În situația unei cereri ce se referă la un număr foarte mare de operațiuni de prelucrare, RPD poate iniția o discuție neoficială cu solicitantul, în vederea găsirii unei soluții juste.(4) Orice persoană poate solicita RPD o copie a informațiilor disponibile în registru cu privire la orice operațiune de prelucrare notificată.SECȚIUNEA 5PROCEDURA DE EXERCITARE A DREPTURILOR DE CĂTRE PERSOANELE VIZATEArticolul 16Dispoziții generale(1) Drepturile persoanelor vizate prevăzute de prezenta secțiune se pot exercita numai de către persoanele în cauză sau, în cazuri excepționale, în numele persoanelor respective, prin prezentarea unei autorizări corespunzătoare. Cererile se adresează în scris operatorului în cauză, iar o copie se prezintă RPD. După caz, RPD acordă asistență persoanei vizate, în scopul identificării operatorului în cauză. RPD pune la dispoziție formulare specifice. Operatorii îndeplinesc cererea numai în cazul în care formularul a fost completat integral și identitatea reclamantului a fost verificată corespunzător. Persoanele vizate își exercită drepturile gratuit.(2) Operatorul trimite solicitantului o confirmare de primire, în termen de cinci zile lucrătoare de la înregistrarea cererii. În cazul în care nu există dispoziții contrare, operatorul răspunde cererii în termen de cel mult cincisprezece zile lucrătoare de la înregistrarea cererii și fie satisface cererea, fie declară în scris motivele pentru care o respinge, total sau parțial, în special în cazurile în care solicitantul nu este considerat persoană vizată.(3) În cazul unor nereguli sau atunci când persoana vizată utilizează datele într-un mod evident greșit în exercitarea drepturilor sale și când persoana vizată contestă legalitatea prelucrării, operatorul trebuie să se consulte cu RPD în privința cererii și/sau să îndrume persoana vizată către RPD, care decide cu privire la admisibilitatea cererii și la răspunsul adecvat ce se dă acesteia.(4) Orice persoană în cauză se poate consulta cu RPD în privința exercitării drepturilor sale într-un anumit caz. Fără a aduce atingere căilor de atac, orice persoană vizată poate depune o plângere la AEPD, în cazul în care, în opinia sa, drepturile pe care le are în conformitate cu regulamentul au fost încălcate ca rezultat al prelucrării datelor sale personale.Articolul 17Dreptul de accesPersoana vizată are dreptul de a obține de la operator, fără constrângere, în orice moment într-un interval de trei luni de la primirea cererii, informațiile menționate la articolul 13 literele (a)-(d) din regulament, fie consultând aceste date la fața locului, fie primind o copie, inclusiv, după caz, o copie în format electronic, conform preferinței solicitantului.Articolul 18Dreptul de rectificareCererile de rectificare a datelor cu caracter personal inexacte sau incomplete prezentate de persoanele vizate specifică datele respective, precum și rectificarea ce trebuie făcută. Cererile se soluționează fără întârziere de către operator.Articolul 19Dreptul de blocareOperatorul se ocupă fără întârziere de fiecare cerere de blocare a datelor, în conformitate cu articolul 15 din regulament. În cerere sunt specificate datele respective, precum și motivele pentru blocarea acestora. Înainte ca datele să fie deblocate, operatorul informează în acest sens persoana vizată care a făcut cererea.Articolul 20Dreptul de ștergerePersoana vizată poate solicita operatorului să șteargă fără întârziere datele a căror prelucrare este ilegală, în special atunci când sunt încălcate dispozițiile articolelor 4-10. În cerere sunt specificate datele respective, precum și motivele sau dovada că prelucrarea este ilegală. În sistemele de prelucrare automată, ștergerea se asigură, în principiu, prin toate mijloacele tehnice adecvate, pentru a se exclude posibilitatea oricărei prelucrări ulterioare a datelor șterse. În cazul în care, din motive tehnice, ștergerea nu este posibilă, operatorul procedează la blocarea imediată a datelor, după ce se consultă cu RPD și cu persoana interesată.Articolul 21Notificarea terțilorÎn cazul unei rectificări, blocări sau ștergeri realizate la cererea persoanei vizate, aceasta are dreptul de a cere operatorului să notifice în acest sens terții cărora le-au fost dezvăluite datele, cu excepția cazului în care acest lucru este imposibil sau presupune un efort disproporționat.Articolul 22Dreptul la opozițiePersoana vizată poate să se opună prelucrării datelor ce o privesc, precum și comunicării sau utilizării datelor sale personale, în conformitate cu articolul 18 din regulament. În cerere sunt specificate datele respective, precum și motivele pe care se întemeiază cererea. În cazul în care opoziția este justificată, prelucrarea în cauză nu mai poate implica aceste date.Articolul 23Deciziile individuale automatizatePersoana vizată are dreptul de a nu se supune unei decizii individuale automatizate, precum cele prevăzute la articolul 19 din regulament, cu excepția cazului în care decizia este autorizată în mod expres în temeiul legislației interne sau comunitare sau printr-o decizie AEPD de protejare a intereselor legitime ale persoanei vizate. În ambele cazuri, persoana vizată are ocazia de a-și exprima în prealabil punctul de vedere și de a se consulta cu RPD.Articolul 24Excepții și restricții(1) În măsura în care acest lucru este justificat în mod clar de motive legitime, precum cele specificate la articolul 20 din regulament, operatorul poate limita drepturile menționate la articolele 17-21 din prezenta decizie. Cu excepția unor cazuri de absolută necesitate, operatorul se consultă în prealabil cu RPD, al cărui aviz nu este obligatoriu pentru instituție. Operatorul răspunde fără întârziere cererilor privind aplicarea de excepții sau restricții în exercitarea drepturilor și își argumentează decizia.(2) Persoanele în cauză pot solicita AEPD să aplice articolul 47 alineatul (1) litera (c) din regulament.SECȚIUNEA 6PROCEDURA DE INVESTIGAREArticolul 25Modalități practice(1) Cererile pentru declanșarea unei investigații se adresează în scris RPD, utilizându-se un formular special pus la dispoziție de acesta. În cazul în care dreptul de a solicita o investigație este exercitat într-un mod evident greșit, de exemplu atunci când aceeași persoană a făcut recent o cerere identică, RPD nu este obligat să răspundă solicitantului.(2) În termen de 15 zile de la primirea cererii, RPD trimite o confirmare de primire Autorității de numire sau persoanei care a solicitat investigația și verifică dacă cererea este tratată ca fiind confidențială.(3) RPD solicită operatorului care este responsabil cu respectiva operațiune de prelucrare a datelor o declarație scrisă asupra problemei. Operatorul transmite RPD răspunsul său în termen de 15 zile. RPD își poate exprima dorința de a primi informații suplimentare de la alte părți, precum Biroul de securitate și Biroul de securitate a informațiilor (Infosec) din cadrul SGC. După caz, RPD poate solicita un aviz asupra problemei din partea Serviciului juridic al Consiliului. RPD trebuie să primească informațiile sau avizul în termen de 30 de zile.(4) RPD raportează Autorității de numire sau persoanei care a făcut cererea, în termen de cel mult trei luni de la primirea acesteia.SECȚIUNEA 7DISPOZIȚII FINALEArticolul 26EfectPrezenta decizie produce efecte din ziua următoare datei publicării în Jurnalul Oficial al Uniunii Europene.Adoptată la Bruxelles, 13 septembrie 2004.Pentru ConsiliuPreședinteleB. R. Bot[1] JO L 8, 12.1.2001, p. 1.[2] Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și Comunității (JO L 145, 31.5.2001, p. 43).[3] Decizia 2004/338/CE, Euratom a Consiliului, din 22 martie 2004 de adoptare a Regulamentului de procedură al Consiliului (JO L 106, 15.4.2004, p. 22).[4] Decizia 2001/264/CE a Consiliului din 19 martie 2001 de adoptare a normelor de securitate ale Consiliului (JO L 101, 11.4.2001, p. 1), decizie astfel cum a fost modificată prin Decizia 2004/194/CE (JO L 63, 28.2.2004, p. 48).[5] Decizia Secretarului General al Consiliului/Înaltului Reprezentant pentru politica externă și de securitate comună din 25 iunie 2001 cu privire la un cod de bună conduită administrativă al Secretariatului general al Consiliului Uniunii Europene și al personalului acestuia în relațiile profesionale cu publicul (JO C 189, 5.7.2001, p. 1).[6] JO L 56, 4.3.1968, p. 1, regulament astfel cum a fost modificat ultima dată prin Regulamentul (CE, Euratom) nr. 723/2004 (JO L 124, 27.4.2004, p. 1).[7] JO L 248, 16.9.2002, p. 1.--------------------------------------------------


title: 2010/447/PESC: Decizia 2010/447/PESC a Consiliului din 11 august 2010 de prelungire a mandatului Reprezentantului Special al Uniunii Europene pentru procesul de pace în Orientul Mijlociu

text:
               12.8.2010

               RO

               Jurnalul Oficial al Uniunii Europene

               L 211/39

         DECIZIA 2010/447/PESC A CONSILIULUI
   din 11 august 2010
   de prelungire a mandatului Reprezentantului Special al Uniunii Europene pentru procesul de pace în Orientul Mijlociu
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 21 iulie 2003, Consiliul a adoptat Acțiunea comună 2003/537/PESC (1) de numire a domnului Marc OTTE în calitate de Reprezentant Special al Uniunii Europene (denumit în continuare „RSUE”) pentru procesul de pace în Orientul Mijlociu.

               (2)

               La 22 februarie 2010, Consiliul a adoptat Decizia 2010/107/PESC (2) de prelungire a mandatului RSUE până la 31 august 2010.

               (3)

               Mandatul RSUE ar trebui să fie prelungit până la 28 februarie 2011 sau până când Consiliul decide, la propunerea Înaltului Reprezentant al Uniunii pentru afaceri externe și politica de securitate (denumit în continuare „ÎR”), că funcțiile adecvate care corespund celor prevăzute de Decizia 2010/107/PESC au fost înființate în cadrul Serviciului european pentru acțiune externă și încheie mandatul.

               (4)

               RSUE își va pune în aplicare mandatul în contextul unei situații care s-ar putea deteriora și care ar putea aduce atingere obiectivelor politicii externe și de securitate comune, prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2010/107/PESC se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Reprezentantul Special al Uniunii Europene
               Mandatul domnului Marc OTTE în calitate de Reprezentant Special al Uniunii Europene (RSUE) pentru procesul de pace în Orientul Mijlociu se prelungește până la 28 februarie 2011 sau până când Consiliul decide, la propunerea Înaltului Reprezentant, că funcțiile adecvate care corespund celor prevăzute de prezenta decizie au fost înființate în cadrul Serviciului european pentru acțiune externă și încheie mandatul.”

               2.

               Articolul 5 se înlocuiește cu următorul text:
               „Articolul 5
               Finanțarea
               (1)   Valoarea financiară de referință destinată să acopere cheltuielile aferente mandatului RSUE pentru perioada 1 martie 2010-31 august 2010 este de 730 000 EUR.
               (2)   Valoarea financiară de referință destinată să acopere cheltuielile aferente mandatului RSUE pentru perioada 1 septembrie 2010-28 februarie 2011 este de 585 000 EUR.
               (3)   Cheltuielile sunt gestionate în conformitate cu procedurile și normele aplicabile bugetului general al Uniunii.
               (4)   Gestiunea cheltuielilor face obiectul unui contract între RSUE și Comisie. RSUE răspunde în fața Comisiei pentru toate aceste cheltuieli.”

         Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 11 august 2010.

            Pentru Consiliu

            Președintele

         S. VANACKERE

      (1)  JO L 184, 23.7.2003, p. 45.

      (2)  JO L 46, 23.2.2010, p. 8.


title: 2007/323/CE: Decizia Consiliului din 18 septembrie 2006 privind semnarea și aplicarea provizorie a Acordului dintre Comunitatea Europeană și Republica Paraguay cu privire la anumite aspecte ale serviciilor aeriene

text:
               11.5.2007

               RO

               Jurnalul Oficial al Uniunii Europene

               L 122/30

         DECIZIA CONSILIULUI
   din 18 septembrie 2006
   privind semnarea și aplicarea provizorie a Acordului dintre Comunitatea Europeană și Republica Paraguay cu privire la anumite aspecte ale serviciilor aeriene
   (2007/323/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La data de 5 iunie 2003, Consiliul a autorizat, printr-o decizie, Comisia să deschidă negocieri cu țări terțe cu privire la înlocuirea, printr-un acord comunitar, a anumitor dispoziții din acordurile bilaterale existente.

               (2)

               Comisia a negociat în numele Comunității un acord cu Republica Paraguay cu privire la anumite aspecte ale serviciilor aeriene în conformitate cu mecanismele și directivele cuprinse în anexa la decizia respectivă.

               (3)

               Sub rezerva încheierii sale la o dată ulterioară, acordul negociat de către Comisie ar trebui să fie semnat și să se aplice în mod provizoriu,

         DECIDE:
   Articolul 1
   Prin prezenta decizie se aprobă, în numele Comunității, semnarea Acordului între Comunitatea Europeană și Republica Paraguay cu privire la anumite aspecte ale serviciilor aeriene, sub rezerva încheierii respectivului acord.
   Textul acordului se anexează prezentei decizii.
   Articolul 2
   Președintele Consiliului este autorizat prin prezenta decizie să desemneze persoana sau persoanele abilitate să semneze acordul în numele Comunității, sub rezerva încheierii sale la o dată ulterioară.
   Articolul 3
   Până la intrarea sa în vigoare, acordul se aplică în mod provizoriu începând cu prima zi a primei luni următoare datei la care părțile și-au comunicat reciproc îndeplinirea procedurilor necesare în acest scop.
   Articolul 4
   Președintele Consiliului este autorizat prin prezenta decizie să înainteze notificarea prevăzută la articolul 9 alineatul (2) din acord.

      Adoptată la Bruxelles, 18 septembrie 2006.

            Pentru Consiliu

            Președintele

         H. SEEHOFER

    ---documentbreak---

               11.5.2007

               RO

               Jurnalul Oficial al Uniunii Europene

               L 122/31

         ACORD
   între Comunitatea Europeană și Republica Paraguay cu privire la anumite aspecte ale serviciilor aeriene
   COMUNITATEA EUROPEANĂ,
   pe de o parte, și
   REPUBLICA PARAGUAY,
   pe de altă parte,
   (denumite în continuare „părțile”)
   CONSTATÂND că au fost semnate, între mai multe state membre ale Comunității Europene și Republica Paraguay, acorduri bilaterale cu privire la serviciile aeriene, acorduri care conțin dispoziții care contravin legislației Comunității Europene,
   CONSTATÂND că, în ceea ce privește mai multe aspecte care pot fi reglementate prin acorduri bilaterale cu privire la servicii aeriene încheiate între statele membre ale Comunității Europene și țări terțe, Comunitatea Europeană beneficiază de competență exclusivă,
   CONSTATÂND că, în temeiul legislației Comunității Europene, transportatorii aerieni din Comunitate stabiliți într-un stat membru beneficiază de dreptul de acces nediscriminatoriu la rutele aeriene dintre statele membre ale Comunității Europene și țările terțe,
   AVÂND ÎN VEDERE acordurile dintre Comunitatea Europeană și anumite țări terțe care prevăd, pentru resortisanții respectivelor țări terțe, posibilitatea de a deveni proprietari ai unor transportatori aerieni, titulari ai unei licențe acordate în conformitate cu legislația Comunității Europene,
   RECUNOSCÂND că anumite dispoziții din acordurile bilaterale cu privire la serviciile aeriene încheiate între statele membre ale Comunității Europene și Republica Paraguay, dispoziții care contravin legislației comunitare, trebuie să fie aduse în totală conformitate cu aceasta din urmă, astfel încât să se stabilească un temei juridic solid pentru serviciile aeriene dintre Comunitatea Europeană și Republica Paraguay și să se asigure continuitatea respectivelor servicii aeriene,
   CONSTATÂND că, în cadrul acestor negocieri, Comunitatea Europeană nu are drept obiectiv creșterea volumului total al traficului aerian dintre Comunitatea Europeană și Republica Paraguay, compromiterea echilibrului dintre transportatorii aerieni ai Comunității și transportatorii aerieni ai Republicii Paraguay și nici negocierea unor modificări ale dispozițiilor din acordurile bilaterale existente cu privire la serviciile aeriene referitoare la drepturile de trafic,
   CONVIN DUPĂ CUM URMEAZĂ:
   Articolul 1
   Dispoziții generale
   (1)   În sensul prezentului acord, „state membre” înseamnă statele membre ale Comunității Europene, „state membre CALAC” înseamnă statele membre ale Comisiei Americii Latine pentru aviație civilă.
   (2)   În cadrul fiecăruia dintre acordurile enumerate în anexa I, trimiterile la resortisanții statului membru care se constituie parte la acordul respectiv se interpretează ca trimiteri la resortisanții statelor membre ale Comunității Europene.
   (3)   În cadrul fiecăruia dintre acordurile enumerate în anexa I, trimiterile la transportatorii aerieni sau la companiile aeriene ale statului membru care se constituie parte la acordul respectiv se interpretează ca trimiteri la transportatorii aerieni sau la companiile aeriene desemnate de respectivul stat membru.
   Articolul 2
   Desemnare, autorizare și revocare
   (1)   Dispozițiile alineatelor (2) și (3) din prezentul articol prevalează asupra dispozițiilor corespunzătoare ale articolelor enumerate în anexa II literele (a) și, respectiv, (b), în ceea ce privește desemnarea unui transportator aerian de către statul membru în cauză, autorizațiile și permisele acordate acestuia de către Republica Paraguay și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.
   Dispozițiile alineatelor (4) și (5) din prezentul articol prevalează asupra dispozițiilor corespunzătoare ale articolelor enumerate în anexa II literele (a) și, respectiv, (b), în ceea ce privește desemnarea unui transportator aerian de către Republica Paraguay, autorizațiile și permisele acordate acestuia de către statul membru și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.
   (2)   De îndată ce ia la cunoștință desemnarea efectuată de un stat membru, Republica Paraguay acordă autorizațiile și permisele corespunzătoare într-un termen procedural minim, cu respectarea următoarelor condiții:

               (i)

               transportatorul aerian să fie stabilit pe teritoriul statului membru care a efectuat desemnarea, în temeiul Tratatului de instituire a Comunității Europene și să dețină o licență de operare valabilă, în conformitate cu legislația Comunității Europene; și

               (ii)

               statul membru care a eliberat certificatul de operator aerian să efectueze și să mențină un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; și

               (iii)

               transportatorul aerian să fie deținut, în mod direct sau prin intermediul unui acționariat majoritar, și să fie controlat în mod efectiv de state membre și/sau de resortisanți ai statelor membre sau de alte state enumerate în anexa III și/sau de resortisanți ai acestor alte state.

         (3)   Republica Paraguay poate să refuze, să revoce, să suspende sau să limiteze autorizațiile sau permisele unui transportator aerian desemnat de un stat membru, în oricare din următoarele cazuri:

               (i)

               transportatorul aerian nu este stabilit pe teritoriul statului membru care a efectuat desemnarea, în temeiul Tratatului de instituire a Comunității Europene, sau nu deține o licență de operare valabilă în conformitate cu legislația Comunității Europene; sau

               (ii)

               controlul reglementar efectiv al transportatorului aerian nu este exercitat sau menținut de către statul membru care a eliberat certificatul de operator aerian al acestuia sau în cazul în care autoritatea aeronautică competentă nu este identificată în mod clar în desemnare; sau

               (iii)

               transportatorul aerian nu este deținut și controlat efectiv, în mod direct sau prin intermediul unui acționariat majoritar, de state membre și/sau resortisanți ai statelor membre sau de alte state enumerate în anexa III și/sau de resortisanți ai acestor alte state; sau

               (iv)

               transportatorul aerian este deja autorizat să opereze în temeiul unui acord bilateral între Republica Paraguay și un alt stat membru, iar Republica Paraguay poate demonstra că, prin exercitarea drepturilor de trafic care rezultă din prezentul acord pe o rută care cuprinde un punct situat în statul membru respectiv, transportatorul aerian ar evita restricțiile privind drepturile de trafic impuse în baza celuilalt acord; sau

               (v)

               transportatorul aerian deține un certificat de operator aerian emis de către un stat membru și nu există niciun acord bilateral privind serviciile aeriene între Republica Paraguay și statul membru în cauză, iar drepturile de trafic către statul membru respectiv i-au fost refuzate transportatorului aerian desemnat de către Republica Paraguay.

         Atunci când își exercită drepturile în conformitate cu prezentul alineat, Republica Paraguay nu face discriminare în funcție de naționalitate între transportatorii aerieni ai Comunității.
   (4)   De îndată ce ia la cunoștință o desemnare efectuată de Republica Paraguay, un stat membru acordă autorizațiile și permisele corespunzătoare într-un termen procedural minim, cu următoarele condiții:

               (i)

               transportatorul aerian să fie stabilit în Republica Paraguay; și

               (ii)

               Republica Paraguay să efectueze și să asigure un control reglementar efectiv al transportatorului aerian și să aibă competența de a emite certificatul de operator aerian; și

               (iii)

               transportatorul aerian să fie deținut și controlat efectiv, în mod direct sau prin intermediul unui acționariat majoritar, de state membre CALAC și/sau de resortisanți ai statelor membre CALAC.

         (5)   Un stat membru poate să refuze, să revoce, să suspende sau să limiteze autorizația sau permisele unui transportator aerian desemnat de către Republica Paraguay, în oricare din următoarele cazuri:

               (i)

               transportatorul aerian nu este stabilit în Republica Paraguay; sau

               (ii)

               controlul reglementar efectiv al transportatorului aerian nu este exercitat sau asigurat de către Republica Paraguay, ori Republica Paraguay nu are competența de a emite certificatul de operator aerian al acestuia; sau

               (iii)

               transportatorul aerian nu este deținut și controlat efectiv, în mod direct sau prin intermediul unui acționariat majoritar, de state membre CALAC și/sau de resortisanți ai statelor membre CALAC; sau

               (iv)

               transportatorul aerian este deja autorizat să funcționeze în temeiul unui acord bilateral între statul membru și un alt stat membru CALAC, iar statul membru poate demonstra că, prin exercitarea drepturilor de trafic care rezultă din prezentul acord pe o rută care cuprinde un punct situat în statul membru CALAC respectiv, transportatorul aerian ar evita restricțiile privind drepturile de trafic impuse în baza celuilalt acord.

         Articolul 3
   Siguranța
   (1)   Dispozițiile alineatului (2) completează articolele enumerate în anexa II litera (c).
   (2)   În cazul în care un stat membru a desemnat un transportator aerian al cărui control reglementar este efectuat și menținut de către un alt stat membru, drepturile Republicii Paraguay în cadrul dispozițiilor privind siguranța cuprinse în acordul încheiat între statul membru care a desemnat transportatorul aerian și Republica Paraguay se aplică în mod identic în ceea ce privește adoptarea, exercitarea sau menținerea standardelor de siguranță de către acest alt stat membru, precum și în ceea ce privește autorizația de operare a respectivului transportator aerian.
   Articolul 4
   Impozitarea carburantului pentru aviație
   (1)   Dispozițiile alineatelor (2) și (3) completează dispozițiile corespunzătoare ale articolelor enumerate în anexa II litera (d).
   (2)   Fără a aduce atingere oricărei dispoziții contrare, nicio dispoziție din acordurile enumerate în anexa II litera (d) nu împiedică un stat membru să aplice în mod nedescriminatoriu impozite, prelevări, drepturi, taxe sau redevențe pe carburantul furnizat pe teritoriul său, destinat să fie utilizat de o aeronavă a unui transportator aerian desemnat de Republica Paraguay care operează pe ruta dintre un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru.
   (3)   Fără a aduce atingere oricărei dispoziții contrare, nicio dispoziție din acordurile enumerate în anexa II litera (d) nu împiedică Republica Paraguay să aplice în mod nediscriminatoriu impozite, prelevări, drepturi, taxe sau redevențe pe carburantul furnizat pe teritoriul său, destinat să fie utilizat de o aeronavă a unui transportator aerian desemnat de către un stat membru care operează pe ruta dintre un punct situat pe teritoriul Republicii Paraguay și un alt punct situat pe teritoriul Republicii Paraguay sau pe teritoriul unui alt stat membru CALAC.
   Articolul 5
   Tarife de transport
   (1)   Dispozițiile alineatelor (2) și (3) completează articolele enumerate în anexa II litera (e).
   (2)   Tarifele care vor fi practicate de către transportatorul aerian (transportatorii aerieni) desemnat (desemnați) de Republica Paraguay în temeiul unuia dintre acordurile enumerate în anexa I, care conține o dispoziție enumerată în anexa II litera (e), pentru transporturile efectuate integral în cadrul Comunității Europene, sunt reglementate de legislația Comunității Europene. Legislația Comunității Europene se aplică în mod nediscriminatoriu.
   (3)   Tarifele care vor fi practicate de către transportatorul aerian (transportatorii aerieni) desemnat (desemnați) de către un stat membru în temeiul unuia dintre acordurile enumerate în anexa I, care conține o dispoziție enumerată în anexa II litera (e), pentru transporturile efectuate între Republica Paraguay și un al stat membru CALAC, sunt reglementate de legislația din Paraguay privind influența dominantă asupra prețurilor, legislație care se aplică în mod nediscriminatoriu.
   Articolul 6
   Compatibilitatea cu regulile de concurență
   (1)   Fără a aduce atingere oricărei dispoziții contrare, niciuna din dispozițiile acordurilor enumerate în anexa I:

               (i)

               nu favorizează adoptarea unor acorduri între întreprinderi, a unor decizii luate de către asociații de întreprinderi sau a unor practici concertate care împiedică, denaturează sau restricționează concurența;

               (ii)

               nu consolidează efectele unui astfel de acord, decizii sau practici concertate; sau

               (iii)

               nu deleagă agenților economici privați răspunderea pentru luarea unor măsuri care împiedică, denaturează sau restricționează concurența.

         (2)   Dispozițiile acordurilor enumerate în anexa I care sunt incompatibile cu alineatul (1) nu se aplică.
   Articolul 7
   Anexele la acord
   Anexele la prezentul acord fac parte integrantă din acesta.
   Articolul 8
   Revizuirea sau modificarea
   În orice moment, părțile pot revizui sau modifica de comun acord prezentul acord.
   Articolul 9
   Intrarea în vigoare și aplicarea provizorie
   (1)   Prezentul acord intră în vigoare la data la care părțile și-au comunicat reciproc, în scris, îndeplinirea procedurilor interne respective necesare intrării în vigoare.
   (2)   Fără a aduce atingere alineatului (1), părțile convin să aplice prezentul acord în mod provizoriu începând cu prima zi a lunii următoare datei la care părțile și-au comunicat reciproc îndeplinirea procedurilor necesare în acest scop.
   (3)   Acordurile și celelalte înțelegeri între statele membre și Republica Paraguay care, la data semnării prezentului acord, nu au intrat încă în vigoare și nu fac obiectul unei aplicări provizorii sunt enumerate în anexa I litera (b). Prezentul acord se aplică tuturor acestor acorduri și înțelegeri de la data intrării lor în vigoare sau a aplicării lor provizorii.
   Articolul 10
   Încetarea acordului
   (1)   Încetarea unuia dintre acordurile enumerate în anexa I conduce la încetarea simultană a tuturor dispozițiilor prezentului acord privind acordul în cauză enumerat în respectiva anexă.
   (2)   Încetarea tuturor acordurilor enumerate în anexa I conduce la încetarea simultană a prezentului acord.

      DREPT PENTRU CARE, subsemnații, pe deplin autorizați, semnează prezentul acord.
      Adoptat în dublu exemplar la Bruxelles, la data de douăzeci și două februarie două mii șapte, în limbile cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, slovacă, slovenă, spaniolă și suedeză. În cazul unor divergențe, textul în limba spaniolă prevalează asupra celorlalte versiuni.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Парагвай
         Por la República del Paraguay
         Za Paraguayskou republiku
         For Republikken Paraguay
         Für die Republik Paraguay
         Paraguay Vabariigi nimel
         Για τη Δημοκρατία της Παραγoυάης
         For the Republic of Paraguay
         Pour la République du Paraguay
         Per la Repubblica del Paraguay
         Paragvajas Republikas vārdā
         Paragvajaus Respublikos vardu
         A Paraguayi Köztársaság részéről
         Għar-Repubblika tal-Paragwaj
         Voor de Republiek Paraguay
         W imieniu Republiki Paragwaju
         Pela República do Paraguai
         Pentru Republica Paraguay
         Za Paraguajskú republiku
         Za Republiko Paragvaj
         Paraguayn tasavallan puolesta
         För Republiken Paraguay

   ANEXA I
   Lista acordurilor menționate la articolul 1 din prezentul acord

               (a)

               Acorduri cu privire la serviciile aeriene între Republica Paraguay și statele membre ale Comunității Europene care, la data semnării prezentului acord, au fost încheiate, semnate și/sau fac obiectul unei aplicări provizorii

                           —

                           Acordul privind transportul aerian între Republica Paraguay și Republica Federală Germania, semnat la Bonn la 26 noiembrie 1974, denumit în continuare „Acordul Paraguay-Germania” în anexa II;

                           —

                           Acordul privind transportul aerian regulat între Republica Paraguay și Regatul Belgiei, semnat la Asuncion la 1 septembrie 1972, astfel cum a fost modificat prin procesul-verbal convenit semnat la Bruxelles la 3 septembrie 1982, denumit în continuare „Acordul Paraguay-Belgia” în anexa II;

                           —

                           Acordul privind transportul aerian între Guvernul Republicii Paraguay și Guvernul Spaniei, semnat la Madrid la 12 mai 1976, astfel cum a fost completat prin procesul-verbal convenit semnat la Asuncion la 2 noiembrie 1978, prin procesul-verbal convenit semnat la Asuncion la 1 septembrie 1985 și prin procesul-verbal convenit semnat la Madrid la 6 octombrie 1992, denumit în continuare „Acordul Paraguay-Spania” în anexa II;

                           —

                           Acordul privind transportul aerian regulat între Republica Paraguay și Regatul Țărilor de Jos, semnat la Haga la 7 februarie 1974, denumit în continuare „Acordul Paraguay-Țările de Jos” în anexa II;

               (b)

               Acorduri cu privire la serviciile aeriene și alte înțelegeri parafate sau semnate între Republica Paraguay și state membre ale Comunității Europene care, la data semnării prezentului acord, nu au intrat încă în vigoare și nu fac obiectul unei aplicări provizorii

                           —

                           Proiectul de acord între Guvernul Republicii Paraguay și Guvernul Republicii Italia privind transportul aerian între teritoriile respective ale acestor țări, parafat la Roma la 18 iulie 1985 ca anexă la procesul-verbal convenit al consultărilor, denumit în continuare „Proiectul de acord Paraguay-Italia” în anexa II;

                           —

                           Proiectul de acord privind serviciile aeriene între Guvernul Republicii Paraguay și Guvernul Regatului Unit al Marii Britanii și Irlandei de Nord, parafat la Asuncion la 28 august 1998 ca anexă B la protocolul convenit între autoritățile aeronautice ale Republicii Paraguay și Regatul Unit, denumit în continuare „Proiectul de acord Paraguay-Regatul Unit” în anexa II.

         ANEXA II
   Lista articolelor din acordurile enumerate la anexa I și menționate la articolele 2-5 din prezentul acord

               (a)

               Desemnare:

                           —

                           articolul 3 din Acordul Paraguay-Germania;

                           —

                           articolul 3 din Acordul Paraguay-Belgia;

                           —

                           articolul 3 din Acordul Paraguay-Spania;

                           —

                           articolul 4 din Proiectul de acord Paraguay-Italia;

                           —

                           articolul 3 din Acordul Paraguay-Țările de Jos;

                           —

                           articolul 4 din Proiectul de acord Paraguay-Regatul Unit;

               (b)

               Refuzul, revocarea, suspendarea sau limitarea autorizațiilor sau a permiselor:

                           —

                           articolul 4 din Acordul Paraguay-Germania;

                           —

                           articolul 4 din Acordul Paraguay-Belgia;

                           —

                           articolul 4 din Acordul Paraguay-Spania;

                           —

                           articolul 5 din Proiectul de acord Paraguay-Italia;

                           —

                           articolul 4 din Acordul Paraguay-Țările de Jos;

                           —

                           articolul 5 din Proiectul de acord Paraguay-Regatul Unit;

               (c)

               Control reglementar:

                           —

                           articolul 10 din Proiectul de acord Paraguay-Italia;

                           —

                           articolul 14 din Proiectul de acord Paraguay-Regatul Unit;

               (d)

               Impozitarea carburantului pentru aviație:

                           —

                           articolul 6 din Acordul Paraguay-Germania;

                           —

                           articolul 5 din Acordul Paraguay-Belgia;

                           —

                           articolul 5 din Acordul Paraguay-Spania;

                           —

                           articolul 6 din Proiectul de acord Paraguay-Italia;

                           —

                           articolul 5 din Acordul Paraguay-Țările de Jos;

                           —

                           articolul 8 din Proiectul de acord Paraguay-Regatul Unit;

               (e)

               Tarife de transport în cadrul Comunității Europene:

                           —

                           articolul 9 din Acordul Paraguay-Germania;

                           —

                           articolul 9 din Acordul Paraguay-Belgia;

                           —

                           articolul 6 din Acordul Paraguay-Spania;

                           —

                           articolul 8 din Proiectul de acord Paraguay-Italia;

                           —

                           articolul 9 din Acordul Paraguay-Țările de Jos;

                           —

                           articolul 7 din Proiectul de acord Paraguay-Regatul Unit.

         ANEXA III
   Lista celorlalte state menționate la articolul 2 din prezentul acord

               (a)

               Republica Islanda (în cadrul Acordului privind Spațiul Economic European);

               (b)

               Principatul Liechtenstein (în cadrul Acordului privind Spațiul Economic European);

               (c)

               Regatul Norvegiei (în cadrul Acordului privind Spațiul Economic European);

               (d)

               Confederația Elvețiană (în cadrul Acordului între Comunitatea Europeană și Confederația Elvețiană privind transportul aerian).


title: 2009/745/CE: Decizia Consiliului din 24 septembrie 2009 de numire a patru membri cehi și a șapte supleanți cehi în cadrul Comitetului Regiunilor

text:
               9.10.2009

               RO

               Jurnalul Oficial al Uniunii Europene

               L 265/40

      DECIZIA CONSILIULUI

   din 24 septembrie 2009
   de numire a patru membri cehi și a șapte supleanți cehi în cadrul Comitetului Regiunilor
   (2009/745/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului ceh,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Patru posturi de membru în cadrul Comitetului Regiunilor au devenit vacante ca urmare a încheierii mandatelor domnilor Stanislav JURÁNEK, Josef PAVEL, Evžen TOŠENOVSKÝ și Jan ZAHRADNÍK. Șapte posturi de supleant în cadrul Comitetului Regiunilor au devenit vacante ca urmare a încheierii mandatelor domnilor Petr BENDL, Pavel HORÁK, Miloš VYSTRČIL, Rostislav VŠETEČKA, Jiří ŠULC, Petr SKOKAN și Petr ZIMMERMANN,

         DECIDE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2010:

               (a)

               în calitate de membri:

                           —

                           domnul Stanislav EICHLER, President of Liberec Region;

                           —

                           domnul Josef NOVOTNÝ, President of Karlovy Vary Region;

                           —

                           domnul Jaroslav PALAS, President of Moravia-Silesia Region;

                           —

                           domnul Jiří ZIMOLA, President of South Bohemian Region;

                     și

               (b)

               în calitate de supleanți:

                           —

                           domnul Radko MARTÍNEK, President of Pardubice Region;

                           —

                           domnul Martin TESAŘÍK, President of Olomouc Region;

                           —

                           domnul David RATH, President of Central Bohemia Region;

                           —

                           domnul Jiří BĚHOUNEK, President of Vysočina Region;

                           —

                           doamna Milada EMMEROVÁ, President of Pilsen Region;

                           —

                           domnul Stanislav MIŠÁK, President of Zlín Region;

                           —

                           domnul Lubomír FRANC, President of Hradec Králové Region.

         Articolul 2
   Prezenta decizie produce efecte de la data adoptării.

      Adoptată la Bruxelles, 24 septembrie 2009.

            Pentru Consiliu

            Președintele

         M. OLOFSSON

      (1)  JO L 56, 25.2.2006, p. 75.